Vithamine C ke e matla ea antioxidant. E ntlafatsa ho tsoa ha metsi ka hare ho leihlo, ka hona ho thibela ntlafatso ea glaucoma. 11 Jesu e ne e le sekao se se molemo tota mo ntlheng eno. O ne a tle a bue le Rraagwe wa selegodimo ka thapelo lobaka lo loleele thata. (Mathaio 14:23; Luke 6:12) Thapelo e ne ya mo thusa go itshokela diteko tse di maswe thata. Mo bosigong jwa pele ga a swa, o ne a tlalelwa ka tsela e e utlwisang botlhoko thata. O ne a dirang ka gone? O ne a rapela “ka tlhoafalo thata.” (Luke 22:44) Ee, Morwa yo o itekanetseng wa Modimo e ne e le motho yo o rapelang ka metlha. A bo balatedi ba gagwe ba ba sa itekanelang ba tshwanetse go tlhagolela mokgwa wa go rapela ka mo go golwanyane jang he! Jesu o ne a ruta barutwa ba gagwe gore ba tshwanetse “go rapela ka metlha le gore ba se ka ba lesa.” (Luke 18:1) Thapelo ke tsela ya mmatota le e e botlhokwa thata ya go buisana le Motho yo o re itseng botoka go feta kafa rona re ikitseng ka gone. (Pesalema 103:14) Fa re batla go boloka kagiso ya ga Keresete mo dipelong tsa rona, re tshwanetse go ‘rapela re sa kgaotse.’—1 Bathesalonika 5:17.